S-1783/2007

Ár 2007, miðvikudaginn 19. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1783/2007: Ákæruvaldið gegn R-kk-þgf J-kk-þgf G-kk-þgf, K-kk-þgf D-kk-þgf R-kk-þgf, A-kk-þgf M-kk-þgf J-kk-þgf og D-kk-þgf Þ-kk-þgf G-kk-þgf, sem dómtekið var 19. desember sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 19. nóvember 2007 á hendur ákærðu, R-kk-þgf J-kk-þgf G-kk-þgf, kt. 000000-0000, Baugholti 6, Reykjanesbæ, K-kk-þgf D-kk-þgf R-kk-þgf, kt. 000000-0000, Súlutjörn 11, Reykjanesbæ, A-kk-þgf M-kk-þgf J-kk-þgf, kt. 000000-0000, Veghúsum 31, Reykjavík og D-kk-þgf Þ-kk-þgf G-kk-þgf, kt. 000000-0000, Baugholti 6, Reykjanesbæ, til refsingar fyrir eftirgreind brot á almennum hegningarlögum nr. 19/1940 og umferðarlögum nr. 50/1987, framin á árinu 2007.

1.

Gegn öllum ákærðu fyrir þjófnað samkvæmt 244. gr. almennra hegningarlaga, með því að hafa, aðfaranótt þriðjudagsins 13. febrúar, brotist inn í verslunina PlexiForm, Dugguvogi 9-11, Reykjavík og stolið tveimur vasaúrum, samtals að verðmæti 3.000 krónur, fjórum sporjárnum og 1.000 krónum í reiðufé.

2.

Gegn öllum ákærðu fyrir þjófnað samkvæmt téðri lagagrein, með því að hafa, sömu nótt, brotist inn í verslunina Hraðfilman sf., Háaleitisbraut 58-60, Reykjavík og stolið Packard Bell turntölvu, að verðmæti 119.955 krónur, tölvuskjá, að verðmæti 76.650 krónur, ljósmyndatösku, sem í voru Canon EOS 1000 myndavél, leifturljós og Canon 80-210 linsa, samtals að verðmæti 155.000 krónur og 12.000 krónum í reiðufé.

3.

Gegn öllum ákærðu fyrir þjófnað samkvæmt téðri lagagrein, með því að hafa, sömu nótt, brotist inn í Dúett Hárstúdíó ehf., Skipholti 50c, Reykjavík og stolið tveimur rakvélum, að verðmæti 16.780 krónur og hársnyrtivörum að verðmæti 19.483 krónur, eða samtals 36.263 krónur.

Í ákæru er tekin upp bótakrafa Sjóvá-Almennra trygginga hf., að fjárhæð 85.023 krónur, auk tilgreindra vaxta. Krafan þótti ekki dómtæk á þingfestingardegi 7. desember síðastliðinn og synjaði dómari því um frekari meðferð hennar á grundvelli 1. og 5. mgr. 172. gr. laga um meðferð opinberra mála.

4.

Gegn öllum ákærðu fyrir þjófnað samkvæmt téðri lagagrein, með því að hafa, sömu nótt, brotist inn í B. Ingvarsson ehf., Bíldshöfða 18, Reykjavík og stolið Canon A70 myndavél ásamt minniskorti, samtals að verðmæti 39.870 krónur, 35.000 krónum í reiðufé og vasaljósi að verðmæti 4.000 krónur.

Við meðferð málsins afturkallaði ákæruvaldið ákæru fyrir stuld á nefndu vasaljósi og færði andlag þýfis í reiðufé úr 35.000 krónum niður í 1.500 krónur.

5.

Gegn öllum ákærðu fyrir þjófnað samkvæmt téðri lagagrein, með því að hafa, aðfaranótt miðvikudagsins 14. febrúar, brotist inn í brotist inn í Lakkhúsið, Smiðjuvegi 48, Kópavogi og stolið Shuttle tölvu og Acer tölvuskjá, samtals að verðmæti 141.000 krónur, sem og HP stafrænni myndavél að verðmæti 31.000 krónur.

6.

Gegn öllum ákærðu fyrir tilraun til þjófnaðar samkvæmt téðri lagagrein, sbr. 20. gr. almennra hegningarlaga, með því að hafa, sömu nótt, í auðgunarskyni, gert tilraun til að brjótast inn í Gleraugnakompaníið ehf., Hamraborg 10, Kópavogi, með því að reyna að spenna upp hurð á aðalinngangi verslunarinnar.

7.

Gegn ákærðu R-kk-þgf J-kk-þgf og K-kk-þgf D-kk-þgf fyrir þjófnað samkvæmt 244. gr. hegningarlaganna, með því að hafa, aðfaranótt föstudagsins 12. janúar, í félagi við nafngreindan þriðja mann, brotist inn í hárgreiðslustofuna Hárkó, Hlíðarsmára 1, Kópavogi og stolið Sharp Electronic sjóðvél að verðmæti 58.000 krónur, sem í voru 24.682 krónur í reiðufé.

8.

Gegn ákærðu R-kk-þgf J-kk-þgf og K-kk-þgf D-kk-þgf fyrir þjófnað samkvæmt téðri lagagrein, með því að hafa, aðfaranótt föstudagsins 26. janúar, brotist inn í verslunina Brúnás, Ármúla 17a, Reykjavík og stolið um 15.000 krónum í reiðufé.

9.

Gegn ákærðu R-kk-þgf J-kk-þgf og K-kk-þgf D-kk-þgf fyrir þjófnað samkvæmt téðri lagagrein, með því að hafa, sömu nótt, brotist inn í verslunina Inréttingar og tæki, Ármúla 31, Reykjavík og stolið Medion fartölvu, að verðmæti 150.000 krónur, Canon myndavél að verðmæti 30.000 krónur og um 10.000 krónum í reiðufé.

Í ákæru er tekin upp bótakrafa Vátryggingafélags Íslands hf., að fjárhæð 136.465 krónur, með vöxtum samkvæmt 8. gr. laga nr. 38/2001 um vexti og verðtryggingu frá 25. janúar til 4. júlí 2007, en með dráttarvöxtum samkvæmt 9. gr. sömu laga frá þeim degi til greiðsludags.

10.

Gegn ákærðu R-kk-þgf J-kk-þgf og K-kk-þgf D-kk-þgf og A-kk-þgf M-kk-þgf fyrir þjófnað samkvæmt sömu lagagrein, með því að hafa, aðfaranótt 29. janúar, brotist inn í verslunina Eldskálann, Ármúla 15, Reykjavík og stolið Playstation leikjatölvu að verðmæti 7.-10.000 krónur og bréfavigt að verðmæti um 5.000 krónur.

11.

Gegn ákærðu R-kk-þgf J-kk-þgf og K-kk-þgf D-kk-þgf fyrir þjófnað samkvæmt sömu lagagrein, með því að hafa, á tímabilinu frá 1.-2. febrúar, brotist inn í verslunina Litsýn, Síðumúla 35, Reykjavík og stolið Toshiba flatskjá.

12.

Gegn ákærða A-kk-þgf M-kk-þgf fyrir hlutdeild í síðastgreindum þjófnaði, sbr. 1. mgr. 22. gr. hegningarlaganna, með því að hafa veitt meðákærðu R-kk-þgf J-kk-þgf og K-kk-þgf D-kk-þgf liðsinni í verki, er hann ók meðákærðu að verslun Litsýnar, vitandi um þá ráðagerð hinna að brjótast inn í búðina og ók þeim brott af vettvangi eftir innbrotið.

13.

Gegn ákærða A-kk-þgf M-kk-þgf fyrir brot á 1. og 2. mgr. 45. gr. a., sbr. 1. mgr. 100. gr. umferðarlaga, með því að hafa, aðfaranótt miðvikudagsins 4. júlí 2007, ekið bifreiðinni PV-489 um Sæbraut og Snorrabraut í Reykjavík, þrátt fyrir að hafa verið ófær um að stjórna henni örugglega vegna áhrifa ávana- og fíkniefna. Auk refsingar er þess krafist að ákærði verði sviptur ökurétti samkvæmt 101. og 102. gr. téðra laga.

Ákærðu játa framangreindar sakargiftir, svo sem þær lúta að þeim hverjum og einum, krefjast hver um sig vægustu refsingar sem lög leyfa og að hún verði skilorðsbundin.

Með skýlausri játningu ákærðu fyrir dómi, sem í öllum tilvikum samrýmist framburði þeirra hjá lögreglu og öðrum rannsóknargögnum málsins, eru þeir sannir að sök samkvæmt ákæru, bæði að því er varðar lýsta háttsemi og heimfærslu til refsiákvæða. Hefur þá verið tekið tillit til breyttra sakargifta samkvæmt 4. ákærulið.

Ákærði R-kk-nf J-kk-nf var 15 ára þegar hann framdi brot sín. Hann hefur ekki áður orðið uppvís að refsiverðri háttsemi, svo kunnugt sé, en er í máli þessu sakfelldur fyrir tíu innbrot og innbrotstilraun, ávallt í félagi við aðra.

Ákærði K-kk-nf D-kk-nf var 18 ára þegar hann framdi brot sín. Samkvæmt sakavottorði gekkst hann 11. júlí 2007 undir 75.000 króna sekt fyrir umferðarlagabrot. Hann hefur nú verið sakfelldur fyrir tíu innbrot og eina tilraun, ávallt í félagi við aðra.

Ákærði A-kk-nf M-kk-nf var 17 ára þegar hann framdi brot sín, að frátöldu umferðarlagabrotinu, sem framið var eftir að ákærði náði 18 ára aldri. Samkvæmt sakavottorði gekkst hann 9. júlí 2007 undir 90.000 króna sekt fyrir fíkniefnalagabrot, en áður hafði ákærði 20. desember 2006 verið dæmdur í sex mánaða fangelsi, skilorðsbundið fjögur ár, fyrir líkamsárás samkvæmt 2. mgr. 218. gr. almennra hegningarlaga, sem unnin var 4. desember 2005 þá er ákærði var 16 ára. Var dómurinn birtur fyrir ákærða 14. febrúar 2007. Hann er nú sakfelldur fyrir sex innbrot og eina tilraun til innbrots, ávallt í félagi við aðra, auk hlutdeildar í einu innbroti og fyrir akstur bifreiðar undir áhrifum fíkniefna. Brotin voru framin fyrir birtingu ofangreinds dóms, að frátöldu umferðarlagabrotinu 4. júlí 2007. Ber nú að taka upp þennan dóm samkvæmt 60. gr. almennra hegningarlaga og dæma með máli þessu þannig að ákærða verði gerður hegningarauki samkvæmt reglum 78. gr. laganna, sbr. og 77. gr. að því er varðar umferðarlagabrotið.

Ákærði D-kk-nf Þ-kk-nf var 18 ára er hann framdi brot sín. Samkvæmt sakavottorði gekkst hann 17. október 2007 undir 28.000 króna sekt fyrir fíkniefnalagabrot. Hann er nú sakfelldur fyrir fimm innbrot og eina innbrotstilraun, ávallt í félagi við aðra.

Við ákvörðun refsingar verður litið til ungs aldurs ákærðu, sér í lagi ákærða R-kk-ef J-kk-ef, greiðrar játningar ákærðu allra fyrir dómi, þess að þýfi samkvæmt 1., 2., 3., 4., 5. og 7. ákærulið komst nær allt óskemmt til skila, þess að ákærðu hafa hver fyrir sig annars viðurkennt bótaskyldu gagnvart tjónþolum; 1.000 krónur, sbr. 1. liður, 12.000 krónur, sbr. 2. liður, 1.500 krónur, sbr. 4. liður, 15.000 krónur, sbr. liður 8, 136.465 krónur, sbr. liður 9, 12-15.000 krónur, sbr. 10. liður og 1-200.000 krónur, sbr. 11. og 12. liður, þess að ákærðu ollu ekki ónauðsynlegum spjöllum á innbrotsstöðum framar því sem þurfti til að komast inn í nefndar verslanir og þjónustufyrirtæki og loks þess að ákærðu virðast allir hafa snúið við blaðinu og eru í fastri vinnu. Á hinn bóginn verður ekki horft fram hjá því að nær öll brotin voru framin í félagi og horfir það til refsiþyngingar samkvæmt 2. mgr. 70. gr. almennra hegningarlaga.

Að gættum framangreindum atriðum og með hliðsjón af 77. og 78. gr. hegningarlaganna þykir refsing ákærða R-kk-ef J-kk-ef hæfilega ákveðin fangelsi í sex mánuði, ákærða K-kk-ef D-kk-ef fangelsi í níu mánuði, ákærða A-kk-ef M-kk-ef fangelsi í tólf mánuði og ákærða D-kk-ef Þ-kk-ef fangelsi í sex mánuði.

Í ljósi sömu atriða og þá einkum ungs aldurs ákærðu, þess að þeir hafa í öllum tilvikum viðurkennt bótaskyldu og þess að þeir virðast nú allir hafa áttað sig á villu síns vegar þykir mega ákveða að fresta fullnustu allra refsinga þannig að þær falli niður að liðnum þremur árum frá dómsbirtingu haldi ákærðu hver fyrir sig almennt skilorð 57. gr. almennra hegningarlaga, sbr. 4. gr. laga nr. 22/1955. hegningarlaga nr. 19/1940, sbr. 4. gr. laga nr. 22/1955. Komi til afplánunar dæmdra refsinga skal koma til frádráttar samkvæmt 76. gr. hegningarlaganna tveggja sólarhringa gæsluvarðhald ákærða R-kk-ef J-kk-ef, frá 14.-15. febrúar 2007, þriggja sólarhringa gæsluvarðhald ákærða K-kk-ef D-kk-ef, frá 14.-16. febrúar 2007 og sex sólarhringa gæsluvarðhald ákærða A-kk-ef M-kk-ef, frá 14.-19. febrúar 2007.

Með vísan til 171. gr. og 2. mgr. 172. gr. laga um meðferð opinberra mála ber að dæma G-kk-þf H-kk-þf, fyrir hönd ólögráða sonar síns ákærða R-kk-ef J-kk-ef, og ákærða K-kk-þf D-kk-þf til að greiða Vátryggingafélagi Íslands hf. óskipt 136.465 krónur í skaðabætur vegna innbrotsþjófnaðar samkvæmt 9. lið ákæru. Skal fjárhæðin bera vexti samkvæmt 8. gr., sbr. 4. gr. laga um vexti og verðtryggingu, frá uppgjörsdegi tryggingarfélagsins gagnvart tjónþola 23. apríl 2007 til 7. janúar 2008, þá er liðinn var mánuður frá því að bótakrafan var sannanlega birt báðum hinna dæmdu, en frá þeim degi dráttarvexti samkvæmt 9. gr., sbr. 1. mgr. 6. gr. sömu laga, til greiðsludags.

Að kröfu ákæruvaldsins og með vísan til 101. og 102. gr. umferðarlaga með áorðnum breytingum ber að svipta ákærða A-kk-þf M-kk-þf ökurétti og þykir sú svipting hæfilega ákveðin fjórir mánuðir frá dómsbirtingu að telja. Áfrýjun dóms frestar ekki verkun hans að þessu leyti.

Loks ber samkvæmt 165. gr. laganna um meðferð opinberra mála að dæma ákærða K-kk-þf D-kk-þf til að greiða þóknun H-kk-ef I-kk-ef hæstaréttarlögmanns, skipaðs verjanda síns fyrir dómi, ákærða R-kk-þf J-kk-þf til að greiða þóknun G-kk-ef Þ-kk-ef héraðsdómslögmanns vegna verjandastarfa á rannsóknarstigi máls, ákærða R-kk-þf og meðákærða D-kk-þf Þ-kk-þf til að greiða óskipt þóknun sama verjanda hér fyrir dómi og loks ákærða A-kk-þf M-kk-þf til að greiða þóknun S-kk-ef H-kk-ef hæstaréttarlögmanns vegna verjandastarfa fyrir dómi. Með hliðsjón af eðli og umfangi máls og að teknu tilliti til fjölda mætinga fyrir dómi þykir þóknun verjanda ákærða K-kk-ef D-kk-ef hæfilega ákveðin 131.472 krónur, þóknun verjanda ákærða R-kk-ef J-kk-ef á rannsóknarstigi 79.680 krónur, þóknun hans sem verjanda ákærðu R-kk-ef og D-kk-ef Þ-kk-ef fyrir dómi 171.312 krónur og þóknun verjanda ákærða A-kk-ef M-kk-ef 65.736 krónur, allt að meðtöldum virðisaukaskatti.

K-kk-nf I-kk-nf V-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði R-kk-nf J-kk-nf G-kk-nf sæti fangelsi sex mánuði.

Ákærði K-kk-nf D-kk-nf R-kk-nf sæti fangelsi níu mánuði.

Ákærði A-kk-nf M-kk-nf J-kk-nf sæti fangelsi tólf mánuði.

Ákærði D-kk-nf Þ-kk-nf G-kk-nf sæti fangelsi sex mánuði.

Fullnustu refsinga ákærðu skal fresta og þær falla niður að liðnum þremur árum frá dómsuppsögu haldi ákærðu hver um sig almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Komi til afplánunar dæmdra refsinga skal koma til frádráttar tveggja sólarhringa gæsluvarðhald ákærða R-kk-ef J-kk-ef, þriggja sólarhringa gæsluvarðhald ákærða K-kk-ef D-kk-ef og sex sólarhringa gæsluvarðhald ákærða A-kk-ef M-kk-ef.

G-kk-nf H-kk-nf, fyrir hönd ólögráða sonar síns ákærða R-kk-ef J-kk-ef, og ákærði K-kk-nf D-kk-nf greiði Vátryggingafélagi Íslands hf. óskipt 136.465 krónur með vöxtum samkvæmt 8. gr., sbr. 4. gr. laga nr. 38/2001 um vexti og verðtryggingu, frá 23. apríl 2007 til 7. janúar 2008, en með dráttarvöxtum samkvæmt 9. gr., sbr. 1. mgr. 6. gr. sömu laga, frá þeim degi til greiðsludags.

Ákærði A-kk-nf M-kk-nf er sviptur ökurétti í fjóra mánuði frá dómsuppsögu að telja og frestar áfrýjun ekki framkvæmd dóms að því leyti.

Ákærði R-kk-nf J-kk-nf greiði einn 79.680 króna þóknun G-kk-ef Þ-kk-ef héraðsdómslögmanns vegna verjandastarfa á rannsóknarstigi máls og óskipt með ákærða D-kk-þgf Þ-kk-þgf 171.312 króna þóknun sama verjanda fyrir dómi.

Ákærði K-kk-nf D-kk-nf greiði 131.472 króna þóknun H-kk-ef I-kk-ef hæstaréttarlögmanns, skipaðs verjanda síns fyrir dómi.

Ákærði A-kk-nf M-kk-nf greiði 65.736 króna þóknun S-kk-ef H-kk-ef hæstaréttarlögmanns.

J-kk-nf J-kk-nf